
REPUBLIKA HRVATSKA
TRGOVAČKI SUD U OSIJEKU
STALNA SLUŽBA U SLAVONSKOM BRODU                                                               
Trg pobjede 13
35000 Slavonski Brod       


U  I M E  R E P U B L I K E  H R V A T S K E

R J E Š E N J E

TRGOVAČKI SUD U OSIJEKU, STALNA SLUŽBA U SLAVONSKOM BRODU po stečajnoj sutkinji Mirni Vujčić, postupajući po zahtjevu Financijske agencije, OIB: 85821130368 Regionalnog centra Zagreb, Podružnice Zagreb, Trg svibanjskih žrtava 1995. br. 1, za pokretanje skraćenog stečajnog postupka nad dužnikom ŠPORTSKO DRUŠTVO PANTERA – ZAGREB, skraćena tvrtka: ŠD PANTERA – ZAGREB, Zagreb, Šubićeva 55 II, OIB: 94401449932, dana 06. travnja 2017. godine


r i j e š i o     j e

1. Otvara se skraćeni stečajni postupak nad stečajnim dužnikom ŠPORTSKO DRUŠTVO PANTERA – ZAGREB, skraćena tvrtka: ŠD PANTERA – ZAGREB, Zagreb, Šubićeva 55 II, OIB: 94401449932.

2. Za stečajnog upravitelja imenuje se Sabina Lalić iz Osijeka, Gundulićeva 5, OIB: 09145874795.

3. Istovremeno se zaključuje skraćeni stečajni postupak nad stečajnim dužnikom ŠPORTSKO DRUŠTVO PANTERA – ZAGREB, skraćena tvrtka: ŠD PANTERA – ZAGREB, Zagreb, Šubićeva 55 II, OIB: 94401449932.

4. Rješenje će se objaviti na mrežnoj stranici e-Oglasna ploča sudova.

5. Rješenje će se po pravomoćnosti dostaviti registru udruga radi brisanja stečajnog dužnika iz registra udruga te i Financijskoj agenciji.

6. Nakon zaključenja stečajnog postupka stečajni upravitelj može u ime i za račun stečajne mase unovčiti imovinu dužnika i prikupljenim sredstvima namiriti nastale troškove stečajnog postupka, a neiskorišteni iznos uplatiti u Fond za namirenje troškova stečajnog postupka u kojem slučaju će se stečajna masa upisati u sudski registar, a o poduzetim radnjama stečajni upravitelj je dužan podnijeti sudu pisana izvješća najmanje jedanput u tri mjeseca koja će se objaviti na mrežnoj stranici e-Oglasna ploča sudova.

7. Ako se ispune pretpostavke za nastavljanje postupka radi naknadne diobe propisane odredbom čl. 289. st. 1 Stečajnog zakona ( NN 71/15 ) sud će rješenjem o

 nastavljanju postupka pozvati stečajne vjerovnike da u roku od trideset dana stečajnom upravitelju prijave svoje tražbine i zakazati ročište na kojem će se ispitati prijavljene tražbine.


Obrazloženje

Financijska agencija, Regionalni centar Osijek, Podružnica Osijek sukladno odredbi čl. 444. st. 1 Stečajnog zakona ( dalje: SZ NN 71/15 ) podnijela je zahtjev za provedbu skraćenog stečajnog postupka nad stečajnim dužnikom ŠPORTSKO DRUŠTVO PANTERA – ZAGREB, skraćena tvrtka: ŠD PANTERA – ZAGREB, Zagreb, Šubićeva 55 II, OIB: 94401449932,iz razloga što stečajni dužnik nema zaposlenih osoba, a u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 1761 dana.
Postupajući po zahtjevu predlagatelja na temelju odredbe čl. 430. SZ-a oglasom su pozvane osobe ovlaštene za zastupanje dužnika po zakonu da u roku od petnaest dana od dana objave oglasa podnesu sudu javnobilježnički ovjerovljeni popis imovine i obveza na propisanom obrascu te su pozvani vjerovnici da najkasnije u roku od četrdeset i pet dana od objave oglasa predlože otvaranje stečajnog postupka i solidarno uplate predujam za namirenje troškova stečajnog postupka te su upozoreni o pravnim posljedicama nepodnošenja prijedloga za otvaranje stečajnog postupka. Oglas je javno objavljen na mrežnoj stranici e-Oglasna ploča sudova dana 05. siječnja 2017. godine.
U ostavljenom roku od petnaest dana od dana objave oglasa ovlaštene osobe za zastupanje dužnika po zakonu nisu podnijele sudu javnobilježnički ovjerovljen popis imovine i obveza, a niti su vjerovnici najkasnije u roku od četrdeset i pet dana od objave oglasa predložili otvaranje stečajnog postupka i solidarno uplatili predujam za namirenje troškova postupka što je utvrđeno provjerom u računovodstvu suda. Nastavno tome, nastupila je zakonska presumpcija propisana odredbom čl. 431. SZ-a da je stečajni dužnik nesposoban za plaćanje. 
Stoga je po službenoj dužnosti doneseno rješenje o otvaranju i zaključenju skraćenog stečajnog postupka nad stečajnim dužnikom, a sukladno odredbi čl. 431. st. 2 SZ-a u svezi odredbi čl. 132. čl. 133, te čl. 286. –  čl. 292. SZ-a. Izbor stečajnog upravitelja izvršen je metodom slučajnog odabira sukladno odredbi čl. 432. SZ-a, pa je uz poziv na citirane zakonske odredbe odlučeno kao u izreci rješenja.

U Slavonskom Brodu, 06. travnja 2017. godine

								   Stečajna sutkinja:			            						      Mirna Vujčić 



Naputak o pravnom lijeku:
Protiv ovog rješenja dopuštena je žalba u roku od osam dana po 
isteku osmog dana od dana objave rješenja na mrežnoj stranici
e-Oglasna ploča sudova. Žalba se podnosi  Visokom trgovačkom 
sudu u Zagrebu  putem ovoga suda  u tri  primjerka.








DNA:
1. Rješenje nepravomoćno
2. Objaviti na mrežnoj stranici e-Oglasna ploča sudova
3. Dostaviti:
- Stečajnom upravitelju 
- FINI odmah i po pravomoćnosti
- Dužniku
- Poreznoj upravi po pravomoćnosti
- Registru udruga po pravomoćnosti
4. Kalendar 15 dana

